Gereformeerde Kerk Centurion – Bladsy 61 – Die webtuiste vir die Gereformeerde Kerk Centurion
Ware geloof is dinamies omdat dit ’n geskenk/gawe van God is Die verhouding tussen geloof en werke.
Skriflesing: Jak 2:14-25
Teksvers: Jak 2:14,26
In hierdie Skrifgedeelte skryf Jakobus oor die verhouding tussen geloof en werke. Dit is ’n baie belangrike saak omdat ons maklik ’n verkeerde verstaan van verlossing kan verkry as ons die geloof of die werke verkeerd verstaan. Wat is geloof wat ’n mens tot verlossing bring? Is dit nodig om goeie werke te doen? Wanneer weet jy of jou geloof ’n opregte geloof is?
1 ’n Dooie geloof is passief! (14-18)
2 ’n Demoniese geloof is van die Satan! (19)
3 ’n Ware geloof is dinamies/aktief! (20-26)
In versoeking, vertrou altyd op God wat jou staande sal hou Wie meen dat hy staan moet oppas dat hy nie val nie
Skriflesing: 1 Kor 10:1-23
Teksvers: 1 Kor 10:12,13
Daar sal altyd versoekinge wees. Die Satan het selfs ons Here Jesus Christus nie gespaar nie maar met versoekinge uit die Skrif gekom, Mat 4:1-11. Die meeste versoekings is egter van-weë verkeerde sinlike begeertes. Die sondige mens vertrou liewers op homself, op sy geld, op sy eie afgode, op sy begeertes, as op God.
1. Daar is altyd versoekinge.
2. Vertrou altyd op God.
3. God sal jou altyd staande hou.
Redding vind plaas alleen deur ‘n ware geloof in Jesus Christus
Skriflesing: Hebreërs 10:32 – 11:2
Teksvers: Hebreërs 10:35 – 39
HK: Sondag 7
Die tweede deel van die Heidelbergse Kategismus (Sondag 5-31) handel oor die verlossing van die mens deur geloof in die volkome en eenmalige soenverdienste van Jesus Christus aan die kruis. Sondag 5 tot 8 handel in besonder oor hoe die mens verlos word van die ewige verderf.
Sondag 7 handel in besonder oor die feit dat nie alle mense gered word deur die soenverdienste aan die kruis nie. Alleen hulle wat met ‘n ware geloof in Jesus Christus glo, word gered. Dit is dan ook hierby waar die bogenoemde Skrifgedeelte in besonder by stilstaan. Geloofsvertroue in Jesus Christus hou groot beloning in. Die wat in Jesus Christus glo, word deur die Heilige Gees in staat gestel om te volhard om die wil van God te doen en te ontvang wat Hy beloof het. Die wat deur Jesus Christus vrygespreek is omdat hy glo, sal lewe.
Mag die Heilige Gees jou in staat stel om te volhard in die geloof en ewig te lewe.
Aardse Paradys – Sondeval – Hemelse Paradys
Skriflesing: Luk 23:26-49
Teksvers: Gen 1:27,31; 2:8; 3:23,24; Luk 23:40-43; Open 2:7
Kan ons onsself ooit indink hoe moes dit moes gewees het om gekruisig te word? Hoe sou ons reageer as ons saam met Jesus Christus gekruisig moes word? Wat sou ons reaksie wees? Hoe sou dit moontlik wees om daar te hoor dat ons, jy gaan hel toe en jy gaan hemel toe? Ons gaan na drie sake kyk:
1. Die hoë posisie van die mens voor God in die aardse Paradys.
2. Die gevalle posisie van die mens voor God sonder die paradys.
3. Die herstelde posisie van die mens voor God in die Hemelse Paradys.
Skriflesing: 2 Samuel 23:1-17 [Efes 6:10-17 en Heb 4:12]
Teksvers: 2 Samuel 23:10
Wat is jou opinie oor die strydvraag in die susterskerke? Wat dink jy van genadedood? Hoe voel jy oor die nuwe wysies? Wat sê jy van aborsie? So gaan die gesprekke tussen ons mense. So al asof dit werklik saak maak wat my en jou opinie is. Wat saak maak is wat God van die groot vrae van ons lewe sê! En Hy sê dit in sy Woord. Die Heilige Skrif. Die Bybel. Die geïnspireerde Woord van God. Die enigste Kanon. Die maat-reël van ons geloof.
Die vraag in ons gesprekke behoort dus te wees: Wat sê God oor al hierdie dinge? Wat sê die Woord, die Bybel hieroor en daaroor. Dan sal die proses begin waar ons en die die Bybel één word. Ons sê en doen dan, net wat die Here wil/sê! En dit is waaroor dit eintlik in ons tema en in die Woordbediening vanoggend handel. Sola Scriptura. Alleen die Woord!
Wat beteken dit om ’n dissipel van Jesus te wees?
Skriflesing: Luk 14:25-35 (1953-vertaling)
Teksvers: Luk 14:26,27
Dissipelskap is nie opsioneel nie. Wanneer Jesus oor dissipelskap praat, draai Hy om en praat met die groot menigte. Dit beteken dat nie net sekere gelowiges nie, maar dat elke gelowige oral en altyd ’n dissipel van Jesus moet wees.
Dissipelskap verander jou agenda. Jesus moet die voorkeur in ons lewe kry. Gelowiges leef nie vir hulle eie agenda nie, maar vir God se agenda.
Dissipelskap is ’n verbintenis. Elke gelowige moet weet dat dit opofferings vra om Jesus te volg. Dissipelskap vra dat gelowiges die somme maak om Hom te volg, en die verbintenis maak om dit te doen.
Dissipelskap maak ’n verskil in die wêreld. Om ’n verskil te maak in die wêreld moet gelowiges nie soos sout wees wat gemeng is met onsuiwerhede nie. Ons moet nie gemeng wees met ons eie idees of ’n wêreldse agenda nie
Vorige bladsy Bladsy 1 … Bladsy 60 Bladsy 61 Bladsy 62 … Bladsy 64 Volgende bladsy